Օրերս ԱԳՆ-ում ունեցած ելույթում արդեն Սերժ Սարգսյանը խոսում էր նոր մարտահրավերների պայմաններում եղած նոր հնարավորությունների մասին՝ ասելով, որ դրանք պետք է առավել արդյունավետ օգտագործել ի շահ Հայաստանի: Սա արդեն առավել ռացիոնալ մոտեցում է, որովհետեւ Հայաստանը պարզապես այլընտրանք չունի: Դիմակայության ավարտին հուսալը կամ սպասելը այլ բան չէ, քան, այսպես ասած, իմաստուն փաթեթավորված անհամարժեքություն կամ տկարություն, կամքի բացակայություն: Ըստ այդմ՝ Հայաստանը պետք է փնտրի եւ գտնի նոր հնարավորություններ, առավել եւս, որ դրանք կան: Կա՞ դրանք փնտրելու եւ օգտագործելու, ավելի շուտ՝ տեսնելու եւ օգտագործելու կամք ու համարձակություն: Այստեղ է գլխավոր հարցը: